Baystone Bank Reservoir var en kunstigt anlagt sø i Lake District, Cumbria, England, nord for landsbyen Millom og øst for højdedraget White Combe. Søen blev anlagt i årene 1876-77 med henblik på at fungere som drikkevandsreservoir. Den blev ikke mere benyttet efter 1996, og siden har siden været anvendt til ørredfiskeri. United Utilities, som ejede reservoiret, påbegyndte en afdræning af reservoiret i 2011 for så godt som muligt at genskabe landskabet, som det havde set ud inden anlæggelsen. Samtidig anerkendte virksomheden betydningen af reservoiret for det lokale dyre- og planteliv og sørgede for passende foranstaltninger. Blandt andet voksede der på bunden af reservoiret en sjælden art af brasenføde, som man sørgede for at flytte til lignende vækstforhold, lige som ørreder og ål blev flyttet til et fiskereservoir i Hodbarrow Naturreservat. Endelig sørgede man for at oprette en række mindre damme i nærheden for at bevare adgangen til vand for dyrene.